Fræðsluverkefni snúa að samtökunum sjálfum og henta sérstaklega samtökum sem hyggjast efla getu sínu til að starfa að málaflokknum og kunna að koma til með að sækja um verkefnastyrki til utanríkisráðuneytisins eða annarra aðila . Þeim er ætlað að efla starf borgarasamtaka , styrkja uppbyggingu þeirra til frambúðar , auka stofnanafærni og efla faglega þekkingu þeirra . Kynningarverkefni eru ætluð til að auka þekkingu almennings á þróunarsamvinnu og mannúðaraðstoð , sem og til kynningar á starfi samtakanna við málaflokkinn . Ekki er gerð krafa um að umsækjendur um styrki til kynningarverkefna hafi sjálfir reynslu af framkvæmd verkefna á sviði þróunarsamvinnu eða mannúðaraðstoð Kynningarstyrkir eru ekki ætlaðir til kynningar á einstökum verkefnum sem þegar hafa hlotið styrki frá utanríkisráðuneytinu , sbr. verklagsreglur ráðuneytisins þar um . Nánari upplýsingar um samstarf utanríkisráðuneytisins við borgarasamtök í þróunarsamvinnu og mannúðaraðstoð má finna á vef alþjóðlegrar þróunarsamvinnu Íslands . Einungis verður tekið við umsóknum sem skilað er inn á þar til gerðum eyðublöðum og sendar eru á netfangið [ email protected ] fyrir kl. 23:59 þann 15. mars 2018 .